میللی مودافعه ناظیری حولوصی آکار و روسیانین مودافعه ناظیری سرگئی شویگو آراسیندا تلفون دانیشیغی اولوب.
میللی مودافعه ناظیرلیگی‌نین یایدیغی معلوماتینا گؤره، حولوصی آکار تلفون دانیشیغی زامانی ائرمنیستانین حربی تجاوزونه سون وئرمه‌سی و ایشغال ائتدیگی تورپاق‌لاردان چیخاریلماسی‌نین واجیب‌لیگینی وورغولاییب.
ناظیر آکار بیلدیریب کی، آتشکسه باخمایا‌راق، سیویل اها‌لییه هوجوم ائدن ائرمنیستان بونا سون وئرمه‌لی و ایشغال ائتدیگی تورپاق‌لاردان چیخما‌لی‌دیر: "آذربایجان موناقیشه‌نین حلی اوچون داها 30 ایل گؤزلمه‌یه‌جک. تورکیه اؤز تورپاق‌لارینی گئری آلماق اوچون آذربایجانین باشلادیغی عکس-هوجوم عملیات‌لاریندا آذربایجانین یانیندا اولا‌جاق".
حولوصی آکار همچنین تورکیه-‌نین سوریه ادلیب-ده باریش و ثابیتلیگین تامینی اوچون 5 مارس تاریخینده روسیا ایله قبول ائدیلن راضیلاشمایا اویغون اولا‌راق عهده ‌لیک‌لرینی یئرینه یئتیردیگینی سؤیله‌ییب.
گوناه‌سیز اینسان‌لارین کؤنول‌لو و تهلوکه‌سیز شکیلده ائولرینه قییادا بیلمک اوچون تورکیه-‌نین الیندن گلن جهدی گؤسترمه‌یه داوام ائتدیگینی وورغولاییب.
آکار تورکیه ایله لیبی آراسیندا 500 ایللیک تاریخی دوستلوق، قارداش‌لیق علاقه‌لری‌نین اولدوغونو، تورکیه-‌نین بؤلگه‌ده ثابت‌لیک اولماسی اوچون الیندن گلن سعی گؤسترمه‌یه داوام ائدجگینی، بمت تهلوکه‌سیزلیک شوراسی‌نین علاقه‌دار قرارلاری داخیلینده ثابت، موستقیل و اگمن بیر لیبی-نی دستکلدیگینی بیلدیریب.
